15/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.17026 CONSERVAS IGNACIO G. MONTES, S. A., de conformidade co artigo 156.3 do Real decreto 1471/1989 polo que se aproba o Regulamento xeral para o desenvolvemento e execución da Lei de costas, solicita modificación da autorización de vertido outorgada por Augas de Galicia en data 9 de xuño de 2010, para as augas residuais procedentes das súas instalacións correspondentes a unha factoría pesqueira asentada no lugar de Couso-Verdeal, concello de Ribeira, en relación cos seguintes aspectos:  Caudal máximo de vertido das augas residuais.  Localización do punto de vertido das augas residuais. As augas residuais industriais e fecais (129.540 m 3 /ano) son tratadas, antes de proceder ao seu vertido, nunha planta de tratamento que conta cos seguintes dispositivos:  Foso de recepción de 35 m 3 de capacidade e cunhas dimensións de 5,1 x 1,8 x 1,7 m e bombeo das augas residuais procedentes de factoría.  Tamizado nun filtro rototamiz cunha luz de malla 0,5 mm e de dimensións 2,5 x 2,53 x 2,8 m, e transportador para a retirada de sólidos.  Depósito de homoxeneización cunha capacidade de 300 m 3 e dimensións 11,63 x 6,8 x 5,5 m dotado de axitador e bombeo á planta de tratamento físico-químico.  Tres unidades de flotación por aire disolto (DAF) nas que se realiza a adición de coagulante, floculante e regulador de pH. * Depósito de floculación de sólidos floculados (lodos-graxas) cunhas dimensións de 8 x 11,7 x 2,4 m e cinta de retirada de flóculos flotantes. * Depósito de sólidos floculados con homoxeneizador de dimensións 8 x 11,7 x 2,4 m e cinta de raspado e retirada de flóculos flotantes. * Depósito de raspado con homoxeneizador de dimensións 4 x 2,37 x 2 m.  Depósito de decantación e secado de graxas-lodos.  2 depósitos de recollida de lodos cunhas dimensións de 1,5 x 1,5 x 3,8 m cada un.  Depósito de acumulación-homoxeneización previo cun tempo de retención de 5 horas, de 100 m 3 de capacidade e de dimensións 3,5 m de diámetro e 10 m de altura.  Reactor biolóxico aerobio secuencial SBR con aireación-axitación de 825 m 3 de capacidade e de dimensións 7,8 m de altura útil e 11,56 m de diámetro. Tralo seu tratamento, as augas residuais industriais e fecais son vertidas ao mar (cunca da ría de Arousa) a través dunha condución de vertido 476,13 m de lonxitude, 400 mm de diámetro e cota de saída –3 m sobre a BMVE. As coordenadas UTM do punto de vertido das augas residuais industriais e fecais ao mar (cunca da ría de Arousa) a través da condución de vertido son: X = 496.915; Y = 4.709.810. O que se fai público para xeral coñecemento por un prazo de VINTE (20) DÍAS, contados a partir do seguinté día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ribeira, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia, sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 30 de maio de 2011. O xefe da Área de Vertidos, e. f. Asdo.: Francisco Julio Gutiérrez García